Noin viikon kuluttua siitä, kun Jeesus oli tämän puhunut, -
hän otti mukaansa Pietarin, Johanneksen ja Jaakobin -
ja nousi vuorelle rukoilemaan.
Hänen rukoillessaan hänen kasvonsa muuttuivat ja -
hänen vaatteensa sädehtivät kirkkaan valkoisina.
Samassa siinä oli kaksi miestä, -
Mooses ja Elia, keskustelemassa hänen kanssaan.
He ilmestyivät taivaallisessa kirkkaudessa ja -
puhuivat Jeesuksen poislähdöstä, joka oli toteutuva Jerusalemissa.
Pietari ja hänen kanssaan olevat opetuslapset -
olivat vaipuneet syvään uneen.
Havahtuessaan he näkivät Jeesuksen kirkkaudessaan -
ja ne kaksi miestä, jotka olivat hänen kanssaan.
Kun nämä olivat lähtemässä Jeesuksen luota, Pietari sanoi: -
"Opettaja, on hyvä, että me olemme täällä. Me teemme kolme majaa:
sinulle ja Moosekselle ja Elialle." Mutta hän ei tiennyt mitä sanoi.
Pietarin puhuessa tuli pilvi ja peitti paikan varjoonsa.
Opetuslapset pelästyivät, kun näkivät miesten peittyneen pilveen.
Pilvestä kuului ääni:
"Tämä on minun Poikani, minun valittuni, kuulkaa häntä!"
Äänen vaiettua opetuslapset näkivät Jeesuksen olevan yksin.
He pysyivät vaiti kaikesta kokemastaan -
eivätkä vielä silloin kertoneet siitä kenellekään.
Kun he seuraavana päivänä tulivat alas vuorelta, -
oli Jeesusta vastassa suuri ihmisjoukko.
Muuan mies huusi väkijoukon keskeltä: -
"Opettaja, minä pyydän sinua: tule katsomaan poikaani, ainoaa lastani!
Paha henki käy vähän väliä häneen kiinni. Hän alkaa yhtäkkiä huutaa, -
ja henki kouristaa häntä niin että vaahto valuu suusta.
Kun henki lopulta jättää hänet, hän on aivan näännyksissä.
Pyysin opetuslapsiasi karkottamaan sen, mutta eivät he pystyneet."
Silloin Jeesus sanoi: "Voi tätä epä- uskoista ja kieroutunutta sukupolvea!
Kuinka kauan minun vielä on oltava teidän keskuudessanne -
ja kestettävä teitä? Tuo poikasi tänne."
Vielä pojan tullessakin henki paiskasi hänet maahan ja kouristi häntä.
Mutta Jeesus käski ankarin sanoin saastaista henkeä poistumaan, -
paransi pojan -
ja antoi hänet isälle takaisin.
Kaikki olivat hämmästyksen vallassa, -
kun näkivät Jumalan voiman ja suuruuden.
Kun kaikki hämmästelivät Jeesuksen tekoja, hän sanoi opetuslapsilleen:
"Painakaa mieleenne, mitä teille sanon: -
Ihmisen Poika annetaan ihmisten käsiin."
Opetuslapset eivät ymmärtäneet, mitä hän näillä sanoillaan tarkoitti.
Se jäi heiltä salaan, niin että he eivät käsittäneet hänen puhettaan -
eivätkä rohjenneet kysyä häneltä sen merkitystä.
Opetuslasten kesken syntyi kiistaa siitä, kuka heistä oli suurin.
Jeesus tiesi, mikä ajatus heillä oli mielessään.
Hän nosti viereensä lapsen ja sanoi heille: -
"Joka minun nimessäni ottaa luokseen tämän lapsen, -
se ottaa luokseen minut.
Ja joka ottaa minut luokseen, ottaa sen, joka on minut lähettänyt.
Se teistä, joka on kaikkein pienin, on todella suuri."
Johannes sanoi silloin: "Opettaja, me näimme erään miehen -
ajavan pahoja henkiä ulos sinun nimessäsi. Me yritimme estää häntä, -
koska hän ei seuraa sinua meidän joukossamme."
Mutta Jeesus vastasi: "Älkää estäkö.
Joka ei ole teitä vastaan, on teidän puolellanne."